6)

lisatakse järgmised artiklid : „Artikkel 21 a Delegeerimise tagasivõtmine 1. Euroopa Parlament ja nõukogu võivad artikli 20 lõikes 1 osutatud volituste delegeerimise tagasi võtta. 2. Institutsioon, kes on algatanud sisemenetluse, et otsustada, kas volituste delegeerimine tuleks tagasi võtta, püüab sellest teavitada teist institutsiooni ja komisjoni mõistliku aja jooksul enne lõpliku otsuse tegemist, nimetades delegeeritud volitused, mille suhtes võidakse kohaldada tagasivõtmist. 3. Tagasivõtmise otsusega lõpetatakse otsuses nimetatud volituste delegeerimine. Otsus jõustub kohe või otsuses nimetatud hilisemal kuupäeval. See ei mõjuta juba jõustunud delegeeritud õigusaktide kehtivust. Otsus avaldatakse Euroopa Liidu Teatajas. Artikkel 21 b Delegeeritud õigusaktide suhtes vastuväidete esitamine 1. Euroopa Parlament ja nõukogu võivad delegeeritud õigusakti suhtes vastuväiteid esitada kolme kuu jooksul alates õigusakti teatavakstegemisest. Euroopa Parlamendi või nõukogu algatusel võib seda tähtaega pikendada kolme kuu võrra. 2. Kui pärast selle tähtaja möödumist ei ole Euroopa Parlament ega nõukogu delegeeritud õigusakti suhtes vastuväiteid esitanud, avaldatakse see Euroopa Liidu Teatajas ning see jõustub õigusaktis sätestatud kuupäeval. Delegeeritud õigusakti võib avaldada Euroopa Liidu Teatajas ja see võib jõustuda enne nimetatud tähtaja lõppu, kui nii Euroopa Parlament kui ka nõukogu on komisjonile teatanud, et nad ei kavatse vastuväiteid esitada. 3. Kui Euroopa Parlament või nõukogu esitab delegeeritud õigusakti suhtes vastuväiteid, õigusakt ei jõustu. Vastuväiteid esitanud institutsioon põhjendab delegeeritud õigusakti suhtes esitatud vastuväiteid Euroopa Liidu toimimise lepingu artikli 296 kohaselt. Artikkel 21 c Tehnilised standardid 1. Selleks et tagada käesoleva direktiivi järjekindel ühtlustamine ja ühtne kohaldamine, võivad Euroopa järelevalveasutused kooskõlas määruste (EL) nr …/2010 [Euroopa Pangandusjärelevalve Asutus], nr …/2010 [Euroopa Kindlustus- ja Tööandjapensionide Järelevalve Asutus] ja nr …/2010 [Euroopa Väärtpaberiturujärelevalve Asutus] artikliga 42 välja töötada järgmiseid kavandeid: a) regulatiivsete standardite kavandid seoses artikli 2 lõikega 11 , et täpsustada nõukogu direktiivi 78/660/EMÜ (23) artikli 17 kohaldamist käesoleva direktiivi kontekstis; b) regulatiivsete standardite kavandid seoses artikli 2 lõikega 17, et kehtestada „asjaomaste pädevate asutuste” kindlaksmääramise kord või täpsustada selle kriteeriumeid ; c) regulatiivsete standardite kavandid seoses artikli 3 lõikega 5, et täpsustada finantskonglomeraadi määratlemisel kasutatavaid alternatiivseid parameetreid ; d) rakendusstandardite kavandid seoses artikli 6 lõikega 2, et tagada I lisa II osas loetletud arvutusmeetodite ühtne kohaldamine , ilma et see piiraks artikli 6 lõike 4 kohaldamist; e) rakendusstandardite kavandid seoses artikli 7 lõikega 2, et tagada selle korra ühtne kohaldamine , mille alusel võtta arvesse „riskikontsentratsiooni” määratluse alla kuuluvaid elemente selle artikli teises lõigus osutatud üldise järelevalve teostamisel; f) rakendusstandardite kavandid seoses artikli 8 lõikega 2, et tagada selle korra ühtne kohaldamine , mille alusel võtta arvesse „kontsernisiseste tehingute” määratluse alla kuuluvaid elemente selle artikli kolmandas lõigus osutatud üldise järelevalve teostamisel; 2. Komisjonil on õigus võtta lõike 1 punktides a, b ja c osutatud regulatiivsete standardite kavandid vastu määruste (EL) nr …/2010 [Euroopa Pangandusjärelevalve Asutus], nr …/2010 [Euroopa Kindlustus- ja Tööandjapensionide Järelevalve Asutus], ja nr …/2010 [Euroopa Väärtpaberiturujärelevalve Asutus] artiklites 7–7d sätestatud korras. Komisjonil on õigus võtta lõike 1 punktides d, e ja f osutatud rakendusstandardite kavandid vastu määruste (EL) nr …/2010 [Euroopa Pangandusjärelevalve Asutus], nr …/2010 [Euroopa Kindlustus- ja Tööandjapensionide Järelevalve Asutus], ja nr …/2010 [Euroopa Väärtpaberiturujärelevalve Asutus] artiklis 7e sätestatud korras.”;